Dette er en emnebeskrivelse i henhold til ”Utfyllende regler til §§ 2.2, 3.3, (herunder § 3.3.4) og 3.7 i Forskrift om studier og eksamener ved Universitetet i Oslo”. Emnebeskrivelsen referer til §3.7.

Dokumentene som det refereres til i denne emnebeskrivelsen er samlet på http://www.sv.uio.no/studier/forskrifter_regler.html

Emnebeskrivelse, SGO4016 – Økonomisk geografi

1.0. Strukturelle forhold tilknyttet emnet
1.1.	Mål: 
Emnet skal gi studenten god kompetanse i utvalgte deler av dagens forskning i økonomisk geografi. Emnet bidrar til at studenten på egen hånd kan orientere seg i teorier som kan anvendes i mastergraden/semesteroppgaven.

1.2. Struktur og innhold (størrelse og faglig innhold):
Emnet er på 15 studiepoeng. Emnet handler om hvordan kvaliteter ved steder og regioner kan utvikles i et samspill med økonomiske aktører for å møte utfordringer fra en global konkurranseflate. Dynamikken mellom stedbundne kvaliteter og flernasjonale selskaper vil bli vektlagt. Mulighetene for at regionale utviklingsstrategier kan utgjøre et alternativ til en type globalisering der lokalsamfunn og regioner har en svak posisjon, blir drøftet. Emnet har fokus på sammenhengen mellom innovasjon, produksjon og naturmiljø.

2.0. Undervisningsforhold tilknyttet emnet
2.1. Undervisningsformer: 
Emnet er lagt opp med 10 forelesninger, hver på to timer. I tillegg blir det fem skriveseminarer. Forelesningene er åpne for alle studenter, mens seminarene er lukket og forbeholdt studenter med undervisningsopptak på emnet. Det betyr at privatister bare har adgang til forelesninger.

2.2. Faglige krav: 
Emnet er en del av mastergraden i samfunnsgeografi. Mastergraden bygger på et treårig bachelorprogram i samfunnsgeografi, cand.mag.-grad eller tilsvarende. Enkelte tverrfaglige bachelorprogrammer gir grunnlag for opptak til masterprogrammet i samfunnsgeografi, hvis studenten har et minimum av 60 studiepoeng i samfunnsgeografi. 

2.3 Semester med undervisning: 
Det tilbys undervisning i dette emnet hvert vårsemester, med start våren 2004. 

2.4. Tidsrom av semesteret med undervisning: 
Forelesningene starter opp tidlig i semesteret. Skriveseminarene vil starte opp omtrent halvveis i semesteret. 

2.5. Undervisningsspråk: 
Undervisningen i SGO4016 vil foregå på norsk. 

2.6. Undervisningssted: 
Universitetet i Oslo. 

2.7. Adgang til undervisning: 
Emnet er åpent for studenter som er tatt opp på masterprogrammet i samfunnsgeografi. Studenter på andre masterprogrammet på Universitetet i Oslo kan søke om hospitantplass på emnet.

Ifølge Forskrift om studier og eksamen ved Universitetet i Oslo §5.4. har en student som har fått gjennomført og godkjent obligatorisk undervisning ikke krav på ny undervisning. En student som har fått undervisningsrett til et emne, men ikke har gjennomført og/eller fått godkjent obligatorisk undervisning, har rett til ny undervisning, men først når kapasiteten muliggjør det. Se forøvrig Forskrift om studier og eksamen ved Universitetet i Oslo. 

3.0 Eksamensforhold tilknyttet emnet
I dette emnet skiller man mellom vurderte aktiviteter/ eksamen og obligatoriske aktiviteter. Vurderte aktiviteter/eksamen er de aktivitetene som teller med i den endelige vurderingen. Disse aktivitetene er omtalt i punkt 3.1. under. Obligatoriske aktiviteter er de aktivitetene som ikke karaktersettes, men som studenten må gjennomføre eller få godkjent for å kunne gå opp til eksamen. Disse aktivitetene er omtalt i punkt 3.2. under. Obligatoriske aktiviteter er gyldige i tre semester etter at de ble gjennomført. 

3.1. Vurderings- og eksamensformer: 
Den avsluttende vurderingen vil omfatte en semesteroppgave på inntil 15 sider som vil utgjøre 60 % av den endelige karakteren og en skriftlig eksamen på 6 timer som teller 40 % av den endelige karakteren. Det er ønskelig at semesteroppgaven kobles opp mot det studenten vil jobbe med i masteroppgaven. 

Ved gyldig forfall fra eksamen må studenten gjøre om igjen den delen av den endelige vurderingen som ikke ble fullført ved utsatt eksamen. For informasjon om gyldig forfall og utsatt eksamen, se punkt 3.10.

Ved stryk eller ønske om å forbedre karakteren kan studenten ta ny eksamen. Studenten kan ta ny eksamen i påfølgende semester, selv om det ikke er undervisning. Studenten kan ta opp igjen den delen av eksamen som han/hun ønsker å forbedre. Forutsetningen for å gjøre dette er at alle obligatoriske aktiviteter er gjennomført (se punkt 3.2.). Det er ikke mulig å melde seg opp til denne eksamenen uten å ha gått opp til eksamen SGO4016 tidligere.  

Studenten får inntil 3 forsøk på å ta eksamen i SGO4016. 

Klage på sensur fra eksamen/avsluttende vurdering og klage på formelle feil ved eksamen/avsluttende vurdering behandles individuelt. Se forøvrig SV-fakultetets retningslinjer for klaging.

Studenter som ikke har fått opptak til emnet, har anledning til å ta eksamen som privatist. Eksamen vil bestå av innlevering av en semesteroppgave på inntil 15 sider, samt en skoleeksamen på 6 timer. Privatister kan avlegge eksamen i dette emnet bare hvert vårsemester. 

3.2. Faglige krav: 
Emnet er en del av mastergraden i samfunnsgeografi. Mastergraden bygger på et treårig bachelorprogram i samfunnsgeografi, cand.mag.-grad eller tilsvarende. Enkelte tverrfaglige bachelorprogrammer gir grunnlag for opptak til masterprogrammet i samfunnsgeografi, hvis studenten har et minimum av 60 studiepoeng i samfunnsgeografi. 
Utover dette er det ingen faglige krav/krav til obligatoriske aktiviteter.

3.3 Semester med eksamen/avsluttende vurdering: 
Ordinær eksamen i SGO4016 er i vårsemesteret. Som et unntak gis det også ordinær eksamen i høstsemesteret 2003.  I øvrige høstsemestre arrangeres det eksamen for studenter som har gått opp til eksamen i SGO4016 tidligere. Forutsetningen for å gjøre dette er at alle obligatoriske aktiviteter er gjennomført (se punkt 3.2.). Første semester med eksamen/avsluttende vurdering er høsten 2003. 

3.4. Tidsrom av semester for eksamen/avsluttende vurdering: 
Skoleeksamen finner sted mot slutten av semesteret, og semesteroppgaven skal også leveres mot slutten av semesteret. Innleveringsfristen vil kunngjøres på emnets hjemmeside. 

3.5. Tilrettelagt eksamen/avsluttende vurdering: 
Ved kronisk eller akutt sykdom kan en student søke om tilrettelagt eksamen/vurdering. Fristen for å søke tilrettelagt eksamen i vårsemesteret er 1. februar og i høstsemesteret 1. september. 
Det kan søkes om spesiell tilretteleggelse av eksamen sett i forhold til behovet ved ulike typer funksjonshemming, helsespørsmål osv, herunder
-	utvidet tid til eksamen
-	annen eksamen/avsluttende vurderingsform enn den ordinære
-	teknisk tilrettelegging 
-	praktisk tilrettelegging
For mer informasjon, se SV-fakultetets side om tilrettelegging.  

3.6. Hjelpemidler til eksamen med tilsyn: 
Ingen hjelpemidler er tillatt på eksamen med tilsyn. 

3.7. Hjelpemidler til eksamen uten tilsyn: 
Besvarelser skal være selvskrevet og alle kilder skal oppgis på vanlig akademisk måte. Det forventes at studentene gjør seg kjent med normer og regler for kildebruk.

3.8. Eksamensspråk: 
Studentene velger selv om de vil skrive oppgaver og eksamen på bokmål/nynorsk eller engelsk. Se forøvrig Forskrift om studier og eksamen ved Universitetet i Oslo. 

3.9. Adgang til eksamen/avsluttende vurdering osv uten opptak: 
I dette emnet gis det adgang til eksamen uten opptak til emnet. Studenten får da status som privatist og en egen vurderingsform for privatister. Se forøvrig punkt 3.1. For nærmere informasjon om privatistordninger, se SV-fakultetets nettside om enkeltemne- og privatistopptak.  

3.10 Adgang til utsatt eksamen: 
Studenten får adgang til utsatt eksamen dersom vedkommende er syk eller har annen gyldig grunn. Studenten må levere legeattest eller tilsvarende dokumentasjon til fakultetet/instituttet hvis forsøket ønskes annullert.
Utsatt eksamen blir avholdt i begynnelsen av høstsemesteret. 
For utdypende informasjon om hva som kvalifiserer til utsatt eksamen, se Forskrift om studier og eksamener ved Universitetet i Oslo §7.

3.11. Karakterfastsetting: 
Karakterskalaen A-F benyttes i dette emnet. For informasjon om kriteriene for å oppnå de ulike karakterene, se den fagspesifikke karakterbeskrivelsen for samfunnsgeografi. 

3.12. Delvis sammenfall med annet emne, reduksjon av antallet studiepoeng:
En student som tidligere har bestått eksamen i SGO316 (Økonomisk geografi på hovedfag i samfunnsgeografi), vil ikke få uttelling for dette emnet.